बिजनेस स्टैंडर्ड - राष्ट्रपति चुनाव में धर्मनिरपेक्ष गठजोड़ का समर्थन करेंगे अखिलेश
Search BS HindiWeb Follow us on Tuesday, June 27, 2017 05:47 PM English | हिंदी
राष्ट्रपति चुनाव में धर्मनिरपेक्ष गठजोड़ का समर्थन करेंगे अखिलेशभाषा / लखनऊ May 05, 2017
समाजवादी पार्टी अध्यक्ष अखिलेश यादव ने आज कहा कि उनकी पार्टी राष्ट्रपति चुनाव के लिए धर्म निरपेक्ष गठबंधन का समर्थन करने को तैयार है। अखिलेश ने पार्टी मुख्यालय पर संवाददाताओं से कहा, 'यदि (राष्ट्रपति चुनाव के लिए) कोई धर्म निरपेक्ष गठबंधन है तो मेरी पार्टी उसका समर्थन करेगी।' उनकी यह टिप्पणी माकपा महासचिव सीताराम येचुरी की हाल ही में कांग्रेस अध्यक्ष सोनिया गांधी से मुलाकात के परिप्रेक्ष्य में आई है। येचुरी और सोनिया की मुलाकात संयुक्त उम्मीदवार उतारने की संभावना तलाशने के मकसद से हुई थी। राजद प्रमुख लालू प्रसाद भी बिहार की तर्ज पर महागठबंधन बनाने की बात कर रहे हैं।
पश्चिम बंगाल की मुख्यमंत्री ममता बनर्जी ने राष्ट्रपति चुनाव से पहले एकजुटता के लिए क्षेत्रीय पार्टियों के बीच वृहद एकता की अपील की है। राष्ट्रपति चुनाव जुलाई में होने हैं। उत्तर प्रदेश कांग्रेस अध्यक्ष राज बब्बर के इस बयान पर कि स्थानीय निकाय चुनावों में सपा से कोई गठबंधन नहीं होगा, अखिलेश ने कहा कि कांग्रेस के साथ हमारी मित्रता जारी रहेगी। उन्होंने हालांकि और कुछ नहीं कहा। कांग्रेस ने उत्तर प्रदेश के आगामी शहरी स्थानीय निकाय चुनाव अकेले दम पर लडऩे का फैसला किया है। कांग्रेस के इस कदम को विधानसभा चुनाव से पहले सपा के साथ हुए गठजोड़ के खत्म होने के संकेत के रूप में देखा जा रहा है। विधानसभा चुनाव में कांग्रेस और सपा का गठजोड़ कोई खास प्रदर्शन नहीं कर सका। Keyword: akhilesh yadav, समाजवादी पार्टी अध्यक्ष अखिलेश यादव,